હંસા મહેતા લાઇબ્રેરી આખી યુનિવર્સિટીનું પ્રતિનિધિત્વ કરે. બધી જ ફેકલ્ટીનાં પુસ્તકો ત્યાં જ બેસીને મોડી રાત સુધી વાંચવાની સુવિધા. બાજુમાં યુનિવર્સિટી ઓડિટોરિયમ નાનું, પણ સંપૂર્ણ, જ્યાં કળાની પહેચાન આપવાની યુનિવર્સિટીનાં બાળકો માટેની સુવિધા. બાળકો માટેની એક્સપરિમેન્ટલ સ્કૂલ. સાચે જ સયાજીરાવ ખૂબ જ સૂક્ષ્મ બુદ્ધિ ધરાવતા લાગે ને એમનો બુદ્ધિફલક તો વાહ! શું તેજસ્વિતા ને સૂક્ષ્મદષ્ટિ. નંદલાલ બોઝનાં અમૂલ્ય પેઇન્ટિંગ્સ ધરાવતું કીર્તિમંદિર. મ્યુઝિક કોલેજ, જેમાં ડ્રામેટિક્સ, ડાન્સિગ અને મ્યુઝિકમાં ડિગ્રી અપાય છે. અરે! કલાભુવન નામે પ્રખ્યાત, જ્યાં એન્જિનિયરિંગના ઇલેક્ટ્રિકલ, મિકેનિકલ ને કેમિકલ ડિગ્રી કોર્સ ઉપરાંત અદ્યતન કોમ્પ્યુટર હાર્ડવેર-સોફ્ટવેર, ડેટા પ્રોસેસિંગ. આ બધામાં ડોક્ટરેટ – પીએચ.ડી. સુધીની વ્યવસ્થા. ટીચર્સ પણ ને ગાઇડ્સ પણ મળે. ટીચર્સ પણ વર્લ્ડમાં મહારાજા સયાજીરાવ યુનિવર્સિટીનું નામ રોશન કરે તેવા. પૂરા લર્ન્ડ, નિષ્ણાત ને સમર્પિત.